**KÚPNA ZMLUVA**

**časť 3 Zariadenia na výrobu drevených paliet**

Uzavretá podľa § 409 a nasl. zákona č. 513/1991 Zb. Obchodný zákonník znení neskorších predpisov

(ďalej len „Zmluva“)

**KUPUJÚCI:**

Názov: FORESTFARM, s.r.o.

Sídlo: Konventná 7, 811 03 Bratislava

Štát: Slovenská republika

IČO: 36 767 221

DIČ: 2022364179

IČ DPH: SK2022364179

Zastúpený: Ing. Valér Cmorík

Bankové spojenie:

IBAN:

BIC (SWIFT):

Kontaktná osoba: Ing. Valér Cmorík

Telefón: +421 903 552 546

Mobil: +421 903 552 546

E-mail: cmorik@lesgroup.sk

(ďalej len „kupujúci“)

a

**PREDÁVAJÚCI:**

Obchodné meno :

Sídlo :

Zápis v registri:

Za spoločnosť koná:

IČO:

DIČ:

IČ DPH:

Bankové spojenie:

IBAN:

Kontaktná osoba:

Telefón:

Mobil:

E-mail:

(ďalej len „predávajúci“)

(kupujúci a predávajúci spolu len ako „zmluvné strany“)

**Preambula**

1. Táto zmluva sa uzatvára ako výsledok obstarávania zákazky na dodanie tovaru prijímateľovi, ktorému verejný obstarávateľ poskytne 50% a menej finančných prostriedkov z NFP. Obstarávanie sa uskutočnilo podľa Metodického pokynu CKO č. 12 verzia 9 upravujúceho pravidlá a postupy obstarávania pre prijímateľov, ktorí nie sú verejným obstarávateľom, ani obstarávateľom, ale ktorým verejný obstarávateľ poskytne časť finančných prostriedkov z NFP predstavujúcich percentuálny podiel rovnaký alebo nižší ako 50% finančných prostriedkov na dodanie tovaru, uskutočnenie stavebných prác a poskytnutie služieb.

2. Kupujúci na obstaranie predmetu tejto zmluvy použil postup zákazky nespadajúcej pod zákon o verejnom obstarávaní vyhlásením Výzvy na predkladanie ponúk **„Rozšírenie podnikania o nové služby v spoločnosti FORESTFARM, s.r.o”** Predmet zmluvy bude financovaný z Integrovaný regionálny operačný program, Kód výzvy: IROP- IROP-CLLD-AMZ8-511-005- MAS MALOHONT a vlastných zdrojov dotovaného subjektu – FORESTFARM, s.r.o.

**Článok I.**

**Predmet Zmluvy**

1. Predmetom tejto Zmluvy je záväzok Predávajúceho dodať kupujúcemu hnuteľné veci – **zariadenia na výrobu drevených paliet,** podrobne špecifikované v Prílohe č. 1 – Opis predmetu zákazky (ďalej len **„tovar“**) a záväzok previesť na Kupujúceho vlastnícke právo k tovaru.
2. Predmetom tejto Zmluvy je záväzok Kupujúceho zaplatiť Predávajúcemu dohodnutú kúpnu cenu za tovar v zmysle čl. II tejto Zmluvy.
3. Predávajúci sa zároveň zaväzuje, že súčasťou kúpnej ceny uvedenej v čl. II tejto Zmluvy sú všetky jeho náklady spojené s dodaním tovaru a to najmä balenie, naloženie, doprava a dodanie tovaru na miesto dodania tovaru, vykládka tovaru a jeho montážou na mieste určenom kupujúcim a poskytnutie záruky na tovar, uvedenie celého zariadenia do prevádzky a zaučenie obsluhy a dodanie návodu na obsluhu tovaru v slovenskom alebo alebo v českom jazyku.

**Článok II.**

**Kúpna cena a platobné podmienky**

1. Cena za predmet zmluvy v zmysle čl. I Zmluvy je zmluvnými stranami dohodnutá ako maximálna, a tovo výške ................ EUR bez DPH. K tejto cene bude pripočítaná ...... % DPH vo výške .......... EUR. **Celková cena za predmet zmluvy vrátane DPH** je stanovená vo výške ................. EUR (slovom: ..........................) (ďalej len „Kúpna cena“).
2. V Kúpnej cene sú zahrnuté všetky náklady predávajúceho spojené s plnením predmetu Zmluvy, najmä balenie, naloženie, doprava a dodanie tovaru na miesto dodania tovaru, vykládka tovaru a jeho montáž do stavu spôsobilého na riadne užívanie na mieste určenom kupujúcim.

**3.** Predávajúci na základe vystavenej objednávky na dodanie tovaru vystaví zálohovú faktúru vo výške 30% pre tovar uvedený v Prílohe č. 1 tejto zmluvy.

1. Predávajúcemu vzniká nárok na zaplatenie doplatku z celej kúpnej ceny riadnym dodaním tovaru kupujúcemu do dohodnutého miesta dodania tovaru, v dohodnutom množstve a kvalite, po montáži tovaru na stav spôsobilý na riadne užívanie tovaru a potvrdení dodacieho listu kupujúcim a doručením faktúry za predmetné plnenie kupujúcemu.
2. Lehota splatnosti faktúry vystavenej predávajúcim za dodanie tovaru je do 60 dní od dátumu jej doručenia kupujúcemu. Uvedená lehota je určená z dôvodu financovania predmetu zákazky z finančných prostriedkov EÚ, ktoré podliehajú kontrole a schváleniu zo strany poskytovateľa NFP a táto osobitná povaha predmetu plnenia si vyžaduje určiť lehotu splatnosti faktúry dlhšiu ako 30 dní. Zmluvné strany sa dohodli, že dohodnutá doba splatnosti faktúry sa neprieči dobrým mravom, je v súlade so zásadami poctivého obchodného styku a nie je v hrubom nepomere k právam a povinnostiam vyplývajúim zo zmluvy.
3. Faktúra musí obsahovať tieto náležitosti:

* označenie strán Zmluvy, obchodné meno, adresu, sídlo, IČO, DIČ,IČ DPH,
* názov a číslo Zmluvy,
* číslo faktúry,
* dátum dodania fakturovaného tovaru,
* deň vystavenia a deň splatnosti faktúry,
* u faktúr s uplatnením DPH hodnotu DPH v % a v EUR,
* fakturovanú sumu v EUR,
* dodací list,
* názov projektu, ITMS kód projektu, z ktorého je financovaný predmet Zmluvy,
* označenie peňažného ústavu a číslo účtu na ktorý sa má platiť, konštantný a variabilný symbol,
* označenie osoby, ktorá faktúru vystavila,
* pečiatku a podpis zodpovedného zástupcu poskytovateľa.

1. V prípade, že faktúra nebude obsahovať náležitosti uvedené v Zmluve, kupujúci je oprávnený ju vrátiť predávajúcemu na doplnenie, ale v tomto prípade sa zastaví plynutie lehoty splatnosti faktúry a nová lehota splatnosti začne plynúť doručením opravenej faktúry kupujúcemu.
2. Úhrada faktúry sa vykoná bezhotovostným prevodom na účet predávajúceho.
3. Kúpna cena sa považuje za uhradenú dňom jej pripísania na účet predávajúceho.

**Článok III.**

**Doba dodania a miesto dodania tovaru**

1. Predávajúci sa zaväzuje kupujúcemu dodať tovar v lehote **do 8 mesiacov** odo dňa doručenia písomnej objednávky predávajúcemu a zaplatení zálohovej platby v zmysle čl. II, bod 3 .
2. Povinnosť predávajúceho dodať kupujúcemu tovar je splnená tým, že kupujúci preberie tovar v stave možnom na jeho riadne užívanie t.j. v zmontovanom stave, v dohodnutom mieste dodania, na základe preberacieho protokolu.
3. Kupujúci sa zaväzuje prevziať tovar v dohodnutom mieste dodania. Miestom dodania je kontaktné miesto kupujúceho, pričom pre účely Zmluvy sa týmto miestom rozumie nasledovná adresa:

**A: Hrachovo č. 452, 980 52, okres Rimavská Sobota.**

1. V prípade prekážok spočívajúcich vo vyššej moci, ktoré predávajúcemu bránia v splnení jeho povinnosti dodať tovar kupujúcemu v dojednanej dobe, predávajúci o tejto skutočnosti bezodkladne informuje kupujúceho. Lehota na dodanie tovaru sa primerane predlžuje o dobu trvania týchto prekážok. Pod vyššou mocou sa rozumejú okolnosti, ktoré nastanú v dobe od účinnosti Zmluvy do dňa dodania tovaru kupujúcemu ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť bude predávajúcemu alebo kupujúcemu brániť v plneniu dohodnutých povinností, bude zmluvná strana, ktorá je povinná plniť záväzky vyplývajúce z tejto Zmluvy primerane zbavená zodpovednosti za čiastočné alebo úplné nesplnenie záväzkov v čase trvania okolnosti.

**Článok IV.**

**Prevzatie tovaru, nadobudnutie vlastníckeho práva a prechod nebezpečenstva škody**

1. Pri prevzatí tovaru v dohodnutom mieste dodania je kupujúci povinný dodaný tovar prevziať.
2. Prevzatie riadne dodaného tovaru je kupujúci povinný predávajúcemu písomne potvrdiť v  preberacom protokole (ďalej len „dodací list“), ktorého návrh vyhotovuje predávajúci, pričom jedna kópia dodacieho listu ostáva predávajúcemu a jedna kópia ostáva kupujúcemu.
3. Kupujúci nadobúda vlastnícke právo k tovaru dňom prevzatia tovaru, tzn. podpísaním dodacieho listu kupujúcim.
4. Okamihom prevzatia tovaru kupujúcim na základe dodacieho listu prechádza na kupujúceho nebezpečenstvo škody na tovare.

**Článok V.**

**Zodpovednosť za vady, záručná doba a zodpovednosť za škodu**

1. Predávajúci v plnom rozsahu zodpovedá za dodržanie špecifikácie tovaru uvedeného v Prílohe č. 1 tejto Zmluvy, ďalej za kvalitu, akosť a riadne dodanie predmetu Zmluvy.
2. Predávajúci zodpovedá za vady, ktoré má dodaný tovar v okamihu odovzdania tovaru kupujúcemu a za vady, ktoré sa vyskytnú po prevzatí tovaru v záručnej dobe.
3. Predávajúci poskytuje na dodaný tovar záruku po dobu minimálne 12 mesiacov po uvedení predmetu zmluvy do prevádzky..
4. Záručná doba začína plynúť dňom podpísania dodacieho listu o prevzatí tovaru oprávnenými zástupcami oboch zmluvných strán. Oprávnenými zástupcami zmluvných strán na úkony spojené s prevzatím tovaru a uplatnenie vád tovaru v zmysle Zmluvy sú :
5. za Kupujúceho: Ing. Valér Cmorík

Email: cmorik@lesgroup.sk

1. za Predávajúceho: ............................................

Email: ……………………………………

1. Plynutie záručnej doby sa preruší dňom uplatnenia práva kupujúceho na odstránenie vád, a to doručením písomnej (vrátane e-mailu) reklamácie predávajúcemu. Záručná doba plynie ďalej po odstránení vady nasledujúcim dňom po podpísaní písomného protokolu o vyriešení reklamácie oboma zmluvnými stranami.
2. Kupujúci je povinný vady tovaru (zjavné alebo skryté) bez zbytočného odkladu po ich zistení predávajúcemu písomne oznámiť najneskôr však do uplynutia záručnej doby; inak právo zo zodpovednosti za tieto vady zaniká. V oznámení o vadách tovaru musí kupujúci vady špecifikovať a uviesť, aký nárok z vád uplatňuje.
3. Predávajúci sa zaväzuje zistené vady odstrániť na vlastné náklady, a to bez zbytočného odkladu, najneskôr však do piatich dní od doručenia oznámenia o vadách alebo vo výnimočných prípadoch v inej lehote písomne dohodnutej medzi zmluvnými stranami, inak je kupujúci oprávnený od Zmluvy odstúpiť.
4. V prípade neodstránenia vady reklamovaného tovaru v lehote podľa článku V. bod 7. tejto Zmluvy, je predávajúci povinný zaplatiť kupujúcemu zmluvnú pokutu vo výške 0,05 % z ceny tovaru (vrátane DPH), vo vzťahu ku ktorému bola uplatnená reklamácia, a to za každý aj začatý deň omeškania, a to odo dňa omeškania až do vybavenia reklamácie odstránením reklamovanej vady tovaru.
5. Predávajúci nezodpovedá za vady tovaru, ktoré preukázateľne vznikli v dôsledku nasledovných skutočností:
6. tovar bol používaný v rozpore s podmienkami uvádzanými výrobcom v dokladoch odovzdaných kupujúcemu zo strany predávajúceho.
7. V ostatných prípadoch neupravených touto zmluvou sa zmluvné strany budú riadiť ustanoveniami § 422 a nasl. Obchodného zákonníka.
8. Predávajúci zodpovedá kupujúcemu za škody v zmysle ustanovení Obchodného zákonníka a v zmysle príslušných všeobecne záväzných právnych predpisov okrem prípadov vyššej moci.
9. Pre účely tejto Zmluvy sa za vyššiu moc považujú prípady, ktoré nie sú závislé ani ich nemôžu nijak ovplyvniť zmluvné strany, napr. živelné pohromy (požiar, záplavy) a pod.

**Článok VI.**

**Sankcie**

1. V prípade omeškania predávajúceho s dodaním tovaru podľa čl. III zmluvy, má kupujúci voči predávajúcemu nárok na zmluvnú pokutu vo výške 0,05 % z celkovej ceny tovaru (vrátane DPH), s dodaním ktorého je predávajúci v omeškaní, a to za každý aj začatý deň omeškania, a to odo dňa omeškania až do doby dodania tovaru. Omeškanie s dodaním tovaru o viac ako 30 dní sa považuje za podstatné porušenie Zmluvy a oprávňuje Kupujúceho na odstúpenie od Zmluvy.
2. V prípade omeškania kupujúceho s úhradou faktúry má predávajúci právo fakturovať objednávateľovi úrok z omeškania vo výške 0,02 % z dlžnej sumy za každý deň omeškania.
3. Zaplatením zmluvnej pokuty nie je dotknutý nárok kupujúceho na náhradu škody a jeho právo odstúpiť od tejto zmluvy.

**Článok VII.**

**Doba platnosti a zánik zmluvy**

1. Táto zmluva nadobúda platnosť dňom jej podpisu oboma zmluvnými stranami účinnosť po splnení odkladacej podmienky, o splnení ktorej bude Kupujúci bezodkladne písomne informovať Zhotoviteľa. Odkladacia podmienka spočíva v tom, že: dôjde k schváleniu procesu verejného obstarávania, a to doručením správy z kontroly VO o schválení procesu verejného obstarávania a podpísania zmluvy o NFP. V prípade neschválenia procesu verejného obstarávania poskytovateľom NFP, si Kupujúci vyhradzuje právo využiť inštitút odkladacej podmienky a následne zmluvu anulovať.
2. V prípade, že táto zmluva nenadobudne účinnosť, táto skutočnosť nezakladá žiadne právo Kupujúcemu na plnenie nákladov spojených s verejným obstarávaním, z ktorého predmet kúpy vzišiel.
3. Kupujúci je oprávnený písomne odstúpiť od tejto Zmluvy v prípade:
4. ak je predávajúci viac ako 30 dní v omeškaní s dodaním tovaru podľa čl. III tejto Zmluvy.
5. ak predávajúci dodal iný tovar ako je špecifikovaný v prílohe č. 1 tejto Zmluvy a išlo o oprávnenú reklamáciu.
6. ak predávajúci nedodal tovar v požadovanej kvalite a išlo o oprávnenú reklamáciu.

Kupujúci je oprávnený odstúpiť od zmluvy i v ďalších prípadoch stanovených touto Zmluvou.

1. Odstúpenie od tejto Zmluvy je účinné dňom doručenia písomného oznámenia o odstúpení druhej zmluvnej strane. Odstúpením od Zmluvy nie je dotknutý nárok poškodenej zmluvnej strany na náhradu škody (presahujúcu výšku zmluvnej pokuty) a prípadnú zmluvnú pokutu dohodnutú v zmysle tejto zmluvy.
2. V prípade odstúpenia od Zmluvy sú zmluvné strany povinné v lehote jedného mesiaca od zániku zmluvy vysporiadať svoje zmluvné záväzky, vrátane vrátania zálohy v zmysle čl. II, bod 3.
3. Zmluvné strany sú oprávnené od Zmluvy odstúpiť v prípade podstatného porušenia tejto Zmluvy druhou zmluvnou stranou v zmysle ustanovenia § 345 Obchodného zákonníka alebo z dôvodov uvedených v bode 2. tohto článku zmluvy.
4. Zmluvu možno ukončiť aj písomnou dohodou zmluvných strán, a to ku dňu uvedenému v predmetnej písomnej dohode.
5. Zánikom Zmluvy nezaniká právo zmluvných strán na zaplatenie pohľadávok vzniknutých na základe Zmluvy, ako ani právo kupujúceho na náhradu škody spôsobenú porušením zmluvnej povinnosti predávajúceho riadne a včas dodať tovar za podmienok dohodnutých v Zmluve.

**Článok VIII.**

**Ostatné ustanovenia**

1. Písomnosti podľa tejto Zmluvy je možné doručovať poštou doporučene na adresu sídla zmluvných strán uvedených v záhlaví, kuriérom alebo inou treťou osobou oprávnenou doručovať zásielky, osobne, faxom alebo elektronickými prostriedkami. Elektronickými prostriedkami a faxom nie je možné zasielať odstúpenie od tejto Zmluvy a výpoveď tejto Zmluvy. Pokiaľ sú písomnosti doručované elektronickými prostriedkami alebo faxom, vyžaduje sa potvrdenie druhej zmluvnej strany o prijatí písomnosti (elektronickými prostriedkami alebo faxom), inak sa tieto písomnosti považujú za nedoručené.
2. Písomnosti doručované poštou sa považujú za doručené prevzatím alebo odmietnutím prevzatia zásielky a ak ich niektorý z účastníkov tejto zmluvy neprevezme na adrese uvedenej v tejto zmluve je Odosielateľ povinný opakovane doručiť písomnosť na adresu druhej Zmluvnej strany zapísanú v obchodnom registri alebo inom registri, v ktorom je Zmluvná strana evidovaná zo zákona. Ak adresát ani takto doručovanú písomnosť neprevezme, považuje sa písomnosť v deň jej odoslania za doručenú a to aj vtedy, ak sa adresát o tom nedozvie, alebo dňom, v ktorom adresát odmietol zásielku prevziať. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú. Písomnosť doručovaná osobne sa považuje za doručenú dňom, kedy adresát písomnosť prevzal alebo dňom, kedy odmietol písomnosť prevziať.
3. Každá Zmluvná strana je povinná oznámiť druhej Zmluvnej strane každú zmenu svojho sídla do troch pracovných dní odo dňa kedy zmena nastala.
4. Predávajúci sa zaväzuje strpieť výkon kontroly, auditu alebo overovania súvisiaceho s poskytovaným Predmetom zmluvy počas platnosti a účinnosti tejto Zmluvy a oprávneným osobám poskytnúť všetku potrebnú súčinnosť. Oprávnené osoby na výkon kontroly/auditu/overovania sú najmä:
5. Poskytovateľ a ním poverené osoby,
6. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
7. Najvyšší kontrolný úrad SR a ním poverené osoby,
8. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
9. Splnomocnení zástupcovia Európskej Komisie a Európskeho dvora audítorov,
10. Orgán zabezpečujúci ochranu finančných záujmov EÚ,
11. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
12. Za strpenie výkonu kontroly a poskytnutie súčinnosti pri výkone kontroly neprináleží Predávajúcemu žiadna odmena, náhrada ani iné plnenie. Táto povinnosť trvá aj po zániku tejto Zmluvy. V prípade zmeny vyššie uvedených legislatívnych aktov je Predávajúci  povinný podriadiť sa kontrole príslušných orgánov tak, aby bol dosiahnutý účel sledovaný týmto zmluvným ustanovením.

**Článok IX**

**Podzhotovitelia/subdodávatelia**

1. **Podzhotoviteľ** alebo **Subdodávateľ** je právnická alebo fyzická osoba, s ktorou predávajúci uzavrel zmluvu na realizáciu časti prác alebo dodávok potrebných na realizáciu predmetu zmluvy. Pri vykonávaní predmetu zmluvy prostredníctvom subdodávateľov alebo podzhotoviteľov zodpovedá predávajúci tak, ako keby dielo vykonal sám.
2. Predávajúci je povinný doručiť kupujúcemu a pravidelne aktualizovať zoznam subdodávateľov - príloha č. 2, ktorí sa majú podieľať alebo sa podieľajú na predmete zmluvy. Taktiež uvedie informácie o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Predávajúci zabezpečí, že všetky ustanovenia tejto zmluvy najmä ustanovenia týkajúce sa dodržiavania všeobecne záväzných právnych predpisov, ustanovenia týkajúce sa fakturácie, splatnosti a úhrady faktúr a s nimi súvisiace ustanovenia sa budú vzťahovať aj na subdodávateľov.
4. V prípade zmeny subdodávateľa počas trvania tejto zmluvy je predávajúci povinný najneskôr päť pracovných dní pred zmenou subdodávateľa oznámiť kupujúcemu zmenu subdodávateľa a v tomto oznámení uviesť minimálne nasledovné: podiel zákazky, ktorý má v úmysle zadať subdodávateľovi, konkrétnu časť dodávky (predmety subdodávok), ktorú má subdodávateľ dodať, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
5. Každý subdodávateľ, na ktorého sa uvedený paragraf vzťahuje, musí byť zapísaný v registri partnerov verejného sektora v zmysle §11 Zákona č. 343/2015 Z.z. o verejnom obstarávaní v znení od 01.02.2017.
6. Subdodávateľ musí preukázať splnenie podmienok účasti týkajúcich sa osobného postavenia podľa § 32 ods. 1 písm. e) ZVO vo vzťahu k tej časti predmetu zákazky, ktorú bude realizovať v subdodávke. Zároveň subdodávateľ musí preukázať splnenie podmienky účasti týkajúcej sa osobného postavenia podľa § 32 ods. 1 písm. f) ZVO a nesmie u tejto osoby existovať dôvod na vylúčenie podľa § 40 ods. 6 písm. f) ZVO.
7. Kupujúci si vyhradzuje právo preskúmania splnenia všetkých požadovaných podmienok na subdodávateľa, ktoré má subdodávateľ v zmysle vyššie uvedeného spĺňať. V prípade porušenia ktorejkoľvek z povinností týkajúcej sa subdodávateľov vyplývajúcej z tejto zmluvy alebo ich zmeny má kupujúci právo odstúpiť od tejto zmluvy. Porušenie uvedených povinností sa považuje za podstatné porušenie zmluvy.

**Článok X.**

**Záverečné ustanovenia**

1. Zmeny alebo doplnenia Zmluvy je možné robiť len vo forme písomných a očíslovaných dodatkov k Zmluve podpísanými obidvomi zmluvnými stranami.
2. Ak niektoré ustanovenia Zmluvy budú považované za neplatné alebo nevymáhateľné, potom takéto ustanovenia budú neplatné iba v dotknutom a v najužšom možnom rozsahu, pričom zvyšná časť týchto ustanovení, ich význam a dôsledky, ako aj ostatné ustanovenia Zmluvy zostanú aj naďalej v platnosti.
3. Zmluvné strany sa zaväzujú riešiť spory vyplývajúce zo Zmluvy prednostne formou dohody prostredníctvom zástupcov svojich štatutárnych orgánov. V prípade, že spor sa nevyrieši dohodou, ktorákoľvek zo zmluvných strán je oprávnená podať návrh na vyriešenie sporu príslušnému súdu Slovenskej republiky.
4. Zmluvné strany sa dohodli, že záväzkové vzťahy založené Zmluvou, ako aj záväzkové vzťahy touto Zmluvou výslovne neupravené sa budú riadiť príslušnými ustanoveniami Obchodného zákonníka Slovenskej republiky a ostatnými všeobecne záväznými právnymi predpismi Slovenskej republiky.
5. Zmluva je vyhotovená v štyroch vyhotoveniach, z ktorých kupujúci obdrží dve vyhotovenia a predávajúci dve vyhotovenia.
6. Zmluvné strany týmto vyhlasujú, že si Zmluvu prečítali, jej obsahu porozumeli a Zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.
7. Táto zmluva nadobúda účinnosť po splnení odkladacej podmienky, o splnení ktorej bude kupujúci bezodkladne písomne informovať predávajúceho. Odkladacia podmienka spočíva v tom, že: dôjde k schváleniu žiadosti o NFP a dôjde k schváleniu procesu verejného obstarávania, a to doručením správy z kontroly VO o schválení procesu verejného obstarávania (MAS vykoná kontrolu verejného obstarávania/obstarávania bez identifikácie nedostatkov vo verejnom obstarávaní/obstarávaní, ktoré by predstavovali potrebu zrušenia verejného obstarávania/obstarávania alebo uplatnenia finančnej korekcie v dôsledku porušenia zákona o verejnom obstarávaní alebo usmernenia RO v oblasti verejného obstarávania/obstarávania.). Obe tieto podmienky musia byť splnené kumulatívne. V prípade neschválenia procesu verejného obstarávania poskytovateľom NFP, si kupujúci vyhradzuje právo využiť inštitút odkladacej podmienky a následne zmluvu anulovať.
8. V prípade, že táto zmluva nenadobudne účinnosť, táto skutočnosť nezakladá žiadne právo predávajúcemu na plnenie nákladov spojených s verejným obstarávaním, z ktorého predmet kúpy vzišiel.

Príloha č. 1 – Opis predmetu zákazky

Príloha č. 2 – Zoznam subdodávateľov

Za kupujúceho  Za predávajúceho

v Bratislave v..............................

Dňa ........................... Dňa.........................................

............................... .....................................

Ing. Valér Cmorík

Konateľ FORESTFARM, s.r.o.

Príloha č. 2 – Zoznam subdodávateľov

**VYHLÁSENIE O SUBDODÁVATEĽOCH**

**Plnenie predmetu zmluvy**

sa nebude realizovať prostredníctvom subdodávateľa/-ov,

sa bude realizovať prostredníctvom nasledovných subdodávateľov v nasledovnom rozsahu:

|  |  |  |  |  |  |  |  |
| --- | --- | --- | --- | --- | --- | --- | --- |
| **Obchodné meno** | **Sídlo** | **IČO** | **Informácie o osobe oprávnenej konať za subdodávateľa** | | | **Podiel subdodávky v %** | **Subdodávateľ získa zo subdodávky finančné prostriedky prevyšujúce 100.000 EUR bez DPH** |
| meno a priezvisko | adresa pobytu | dátum narodenia |
|  |  |  |  |  |  |  | Áno  Nie |
|  |  |  |  |  |  |  | Áno  Nie |
|  |  |  |  |  |  |  | Áno  Nie |

V....................dňa.................

................................................................................

*Za Zhotoviteľa:...................meno a priezvisko.........*

(+ podpis)